પેટ્રોલ અને ડીઝલની કિંમતના મામલામાં કોઇપણ દરમિયાનગીરી કરવાનો આજે દિલ્હી હાઈકોર્ટે સાફ ઇન્કાર કર્યો હતો. કોર્ટે આને પોલિસી સાથે જોડાયેલા નિર્ણય તરીકે ગણાવ્યો હતો. એક જનહિત અરજી ઉપર સુનાવણી કરતી વેળા બુધવારના દિવસે કોર્ટે આજે આ મુજબની પ્રતિક્રિયા આપી હતી. પેટ્રોલ અને ડીઝલની વધતી જતી કિંમતો વચ્ચે આજે આંશિક રાહત મળી હતી. છ દિવસ બાદ રાહત મળતા દિલ્હી અને મુંબઈમાં રેટમાં વધારો કરવામાં આવ્યો ન હતો. કોલકાતામાં પેટ્રોલ અને ડીઝલની કિંમત એક રૂપિયો ઘટી છે. ચેન્નાઈમાં ઓઇલ કંપનીઓએ પેટ્રોલ અને ડીઝલમાં બે પૈસાનો નજીવો ઘટાડો કર્યો છે.